<classify> Akizungumza na gazeti hili, Mbonde alisema wao kama wachezaji nia yao ni kuona wanatwaa ubingwa wa Ligi Kuu Tanzania Bara, hivyo hadi siku ya mwisho ya msimu watajua hatma yao.Msimu huu ligi ni ngumu na ushindani ni wa hali ya juu, lakini pointi 10 sio nyingi kwani hata wao hawashindi mechi zote kwa hiyo tuna imani bado tunaweza tukashinda mechi zetu nyingine na wao wakapoteza, alisema Mbonde.Mbonde ambaye pia anacheza timu ya taifa ya Tanzania amekwishacheza michezo 17 kati ya 18 ya timu yake alisema Mtibwa ilianza msimu kwa nguvu kiasi cha kuonekana kutoa ushindani katika mbio za ubingwa msimu huu, lakini wako nafasi ya nne wakiwa na pointi 33.Mtibwa ambao wametoka Mtwara kucheza na Ndanda ambayo walitoka nayo sare ya 1-1, walikuwa wacheze na Yanga, lakini mchezo huo umeahirishwa kutokana na Yanga kuwa katika maandalizi ya michezo ya Ligi ya Mabingwa wa Afrika.Mbonde alisema kuwa anafurahi timu yake kufuzu 16 bora ya FA Cup na kusema wana uwezo wa kuwakilisha katika mashindano ya kimataifa na kuwaomba mashabiki wazidi kuwasapoti ili wazidi kufanya vizuri.  <topic>: MICHEZO 